Klubaften
2026-03-30 19:00 - 21:00, 2026-04-13 19:00 - 21:00, 2026-04-20 19:00 - 21:00, 2026-04-27 19:00 - 21:00, 2026-05-04 19:00 - 21:00, 2026-05-11 19:00 - 21:00, 2026-05-18 19:00 - 21:00, 2026-06-01 19:00 - 21:00 (Europe/Copenhagen) and 13 more dates | Sjællands Småbådsklub, Roskildevej 414, Hedehusene, 2640, Denmark
Vagtplan SSK 2026

Laksetur til Bornholm 2026
2026-04-11 - 2026-04-18 | Hasle Marina, Hasle Marina 39, Hasle, 3790, Denmark
SSK-afholdte i 2025 traditionen tro klubtur til klippeøen, dog var det med et noget andet koncept da Nordbornholms feriecenter ikke havde mulighed for at huse os, da hele stedet var udlejet til entreprenører der er ved at udvide Rønne havn.
Derfor blev turen ændret til Hasle marina, hvor deltagerne selv bookede indlogering eller boede i bådene og sørgede for egen mad. Da der har været en ok feedback på dette koncept, har vi igen valgt at fortsætte dette.
Fiskeriet var ok for de fleste trods de begrænsninger der er med fedtfinne regler, hvor der blev genudsat dem med fedtfinne som loven siger
Der er naturligvis både fordele og ulemper ved denne måde af afholde det på, da vi ikke bor fælles. Men vi mødtes i sejlerstuen for at præmiere de fangede fisk og fortælle røverhistorier hvor SSK var vært med ”klubkaffe og øl/vand”, de dage hvor vejret ikke tillod fiskeri, for når vi nu ikke er afhængige af spisetider, er det besluttet at lade fiskeriet være i højsædet og så mødes når vejret ikke tillod fiskeri, hvilket blev annonceret til alle skipperne på sms.
Derfor afholdes turen i 2026 i uge 16 fra lørdag D 11. april til og med lørdag D 18. april. Hvor deltagerne som tidligere år får et tilskud til at dække havneudgifterne på 1000 kr. pr. båd. Og der vil være dagspræmier til de fangede fisk både med og uden fedtfinne, med gavekort til klubbens merchandise skab.
Da vi pga. sejlerstuens størrelse kun har mulighed for at være omkring 20 har jeg behov for tilmelding på sekretaer@pc.dk hvor navn/adresse/tlf. nr. samt medlemsnummer oplyses på alle deltagerne ”hvilket vil være først til mølle”, samtidig vil jeg anbefale man booker hytter samt færgebillet så snart man kan ift. de er ledige, og prisen er noget lavere på denne tid.
Hvis vi skulle være så uheldige at der lukkes for lakse fiskeriet i 2026 afholdes turen naturligvis ikke, men så vil det i givet fald kun være depositummet der er gået tabt som typiske er 3-400 kr. pr. deltager hvis man er 4 i hytterne, som de nemt kan rumme. Jeg havde selv en hytte i år med en fantastisk udsigt, som billederne viser 😉
Med håb om et godt laksefiskeri i 2026
På vegne af SSK
Turleder Allan Nielsen

AFLYST manglende tilmeldinger Familietur til Rødvig
2026-05-15 08:00 - 2026-05-17 17:00
Så er det tid til Familie tur til Rødvig havn vi mødes ved slæbestedet Fredag hvor vi vil sørge for en varm gril du skal selv have mad med til grillen, om aftenen vil der være klubkaffe og slik til børnene.
Lørdag morgen kl 8 er der morgen mad og kaffe. Vi laver også en lille fiske konkurrence. Vi sørger for aftensmad og klubkaffe og vi finder vinderen af fiske konkurrence.
Søndag er der morgenmad og dem der vil fiske gør det.
For at deltage skal man have båd med og skal være en del husstanden

Juniorarrangement i klubhuset
2026-06-07 14:00 - 17:00 | Sjællands Småbådsklub, Roskildevej 414, Hedehusene, 2640, Denmark
Søndag d. 7. juni kl. 14:00 slår Sjællands Småbådsfiskeklub dørene op til et hyggeligt og inspirerende juniorarrangement for alle med interesse for småbådsfiskeri. Arrangementet foregår i klubbens lokaler på Roskildevej 414, 2640 Hedehusene. Arrangementet er åbent for alle – også for ikke medlemmer.
Her får børn, unge og voksne mulighed for at komme helt tæt på livet som småbådsfisker og høre mere om, hvad klubben kan tilbyde børnefamilier med båd. Der bliver blandt andet fortalt om, hvordan man planlægger den gode fisketur med børn – fra valg af fiskeplads til hyggen ombord og de små oplevelser, der gør turen til noget særligt.
I løbet af dagen afholdes også en workshop, hvor deltagerne kan prøve kræfter med at binde deres egne fladfisketakler. Perler, spinnerblade og kreative farvekombinationer er med til at gøre takelbinding til en sjov aktivitet for hele familien – og måske bliver det netop dit hjemmelavede takel, der fanger dagens største fisk.
På pladsen vil der desuden være udstillet flere småbåde, joller og kajakker, som alle er rigget til fiskeri. Her kan du hente masser af inspiration til, hvordan du selv kan indrette og udstyre din båd eller kajak til hyggelige og effektive fisketure.
Der vil naturligvis også være tid til socialt samvær, og klubben byder på pølser, kaffe og kage i løbet af dagen.

Spontan kajaktur til Arresø efter sandart
2026-06-20 13:30 - 23:30 | Arresø, Auderødvej 89, Frederiksværk, 3300, Denmark
Har du lyst til en hyggelig dag på vandet med godt fiskeri, god mad og godt selskab? Så tag med på en spontan kajaktur til Arresø lørdag d. 20. juni.
Vi er allerede 5 der deltager og vi mødes ved Auderød Havn kl. 13.30.
Planen er at fiske nogle timer, hvorefter vi går i land for at tænde grillen og nyde et par pølser og lidt kød. Når maverne er fyldt, sejler vi ud igen og fortsætter jagten på Arresøs flotte sandarter.
Turen handler lige så meget om hygge og fællesskab som om fiskeriet, så uanset om du er erfaren sandartfisker eller blot har lyst til en god dag på søen, er du hjerteligt velkommen.
Vil du høre mere om turen eller deltage, kan du kontakte Tue Blaxekjær på telefon 20 48 50 45.
Vi håber at se dig på vandet!

Oplæg til kutter tur
2026-08-03 19:00 - 21:00
Denne aften kommer Martin Hubert og fortæller lidt om hvilke grej og madding vi skal have med til arts fiskeriet på Fyrholm 16/8-2026

Makrel Master 2026
2026-08-07 15:00 - 2026-08-09 16:00 | Havnen på Sjællands Odde, Vester Havnevej 42, Sjællands Odde, Sjællands Odde, 4583
Sæt kurs mod Havnebyen på Sjællands Odde, og vær med til en weekend, hvor fiskeri, fællesskab og gode oplevelser er i centrum!
Makrel Master samler lystfiskere fra nær og fjern til en spændende makrelkonkurrence fra båd, hvor både erfarne fiskere og nye entusiaster kan dyste om flotte præmier. Der konkurreres i både team, junior og individuelle rækker, så hele besætningen kan være med.
Men Makrel Master er meget mere end en fiskekonkurrence. Havnen summer af liv med aktiviteter, boder, lokale specialiteter og masser af hygge for hele familien. Lørdag aften er der fællesspisning, hvor dagens oplevelser deles, og nye fiskerhistorier bliver skabt.
Uanset om du kommer for konkurrencen, stemningen eller en hyggelig weekend ved vandet, er Makrel Master stedet, hvor passionen for havet møder fællesskabet.
Tag dit team med, gør båden klar – og vær med i kampen om titlen som årets Makrel Master
Tilmeld dig på makrel-master.dk

AFLYST Kuttertur med Fyrholm
2026-08-16 07:30 - 16:00
Kuttertur med Fyrholm 16/8. Kom med på denne fantastiske fisker tur, hvor det er arts fiskeri for øje, Vi sejler ud fra Helsingør Havn. Her vil Martin Hubert guide os rundt på Øresund, hvor det handler om at fange forskellige arter. Vi havde stor succes sidste år med dette arrangement.
Martin Hubert vil komme mandag den 3/8-26 og fortælle om turen og fortælle om, hvad vi skat have med af fiskegrej og madding.
Der er plads til 20 deltager og det er efter først til mølle princippet. Der er en egen betaling på 300 kr. som ved tilmelding skal betales med kort. Der vil være morgenmad og kaffe på turen. Mødested i Helsingør kommer senere, da Martin ikke lige ved hvor båden placeres.

Spontan SSK-hyggetur fra Skovshoved – lørdag d. 22. august
2026-08-22 08:00 - 16:00 | Skovshoved havn
Vi inviterer til en spontan hyggetur i småbåd fra Skovshoved Havn lørdag d. 22. august 2026.
Vi mødes ved rampen på Skovshoved Havn kl. 08.00, hvor klubben sørger for fælles morgenmad, inden bådene skal på vandet. Herefter fisker vi frem til kl. 15.00.
Der er ingen fast fiskeart på programmet, du vælger selv, hvad du vil gå efter. Det kan være ørred, makrel eller fladfisk, alt efter hvad du har lyst til at fiske efter. Der vil selvfølgelig være lidt konkurrence undervejs, og klubben har en lille præmie til turens længste fisk.
Turen er først og fremmest tænkt som en hyggelig dag på vandet, og denne gang må du som medlem af SSK meget gerne tage en kammerat med, selvom vedkommende ikke er medlem af klubben. Børn, børnebørn og konen er naturligvis også meget velkomne til at deltage.
Fisker du fra kajak, er du også meget velkommen til at deltage.
Af hensyn til køb af morgenmad er tilmelding nødvendig og skal ske senest fredag d. 21. august kl. 12.00. Så hvis du vil med, er det vigtigt, at du får meldt dig til turen.
Hvis vejret ikke arter sig, bliver turen aflyst. En eventuel aflysning meldes ud senest fredag d. 21. august kl. 14.00. Reservedagen er søndag d. 23. august 2026.
Har du spørgsmål til turen, kan Bob Aagesen kontaktes på 20 21 77 53.
Vi håber på godt vejr, godt fiskeri og ikke mindst en hyggelig dag på Øresund.
Vi ses ved rampen!

Køgebugt Stenrev
2026-09-28 19:00 - 21:00 | Sjællands Småbådsklub, Roskildevej 414, Hedehusene, 2640, Denmark
Kom til dette spændene foredrag om, hvad der er sket i Køge Bugt, siden Allan Sheller sidst var i klubben og holdt foredrag om Køge Bugt stenrev.. Nu er der sket meget nyt, og Allan vil sætte os godt ind i, hvorfor det er så vigtigt at genetablere stenrev ude i vandet. Dette vil det fremme vores fiskeri til det bedre.
Med etablering af stenrevene arbejder foreningen for at

Øge udbredelsen af stenrevshabitater til gavn for biodiversiteten og vandkvaliteten, da tangskove og stenrev er habitater for mange marine livsformer, optager næring fra vandet og stabiliserer havbunden.
Give gode muligheder for forskning og lokal formidling omkring Danmarks marinbiologi, biodiversitet og blå biomasse.
Fremme den rekreative brug af Køge Bugt ved at give bedre muligheder for lyst- og fritidsfiskeri, UV-jagt, snorkling og dykkeroplevelser.
